Document ID: /roh_data/filtered/fineweb-2-filterrobots_roh.jsonl.gz/71572

Tops e flops al campiunadi mundial da ski nordic
- Glindesdi, 23.2.2015, 7:54
Triumfs e tragedias, tops e flops, surpraisas e trumpadas, quai tutga tar in campiunadi mundial. Tut quai hai era dà en l’emprima part dal campiunadi mundial da ski nordic a Falun en Svezia.
Davent da gievgia passada è vegnì cumbattì per medaglias. Era en l’equipa svizra hai dà tops e flops, surpraisas e trumpadas, triumfs e tragedias. Top è franc stà Dario Cologna cun la medaglia d’argient en il skiatlon, ina pitschna trumpada il 16avel plaz da Simon Ammann sin la schanza pitschna e la surpraisa positiva l’8avel plaz dad Ueli Schnider en il sprint classic.